Publication: Magyar Közlöny
Issue: MK-2001-123 (Year: 2001, Number: 123)
Era: 1990-2004
Section: a Magyar Nemzeti Bankról szóló 2001. évi LVIII. törvény
Paragraph Index: 73

45. §-ának (3) bekezdése és 59. §-a alapján a javaslattételi jogának megalapozása céljából a közbeszerzési törvény hatálya alá nem tartozó n y i l v á n o s p á l y á z a t o t hirdet a Magyar Nemzeti Bank könyvvizsgálói feladatának ellátására. A megbízás időtartama: a 2002-től kezdődő 5 üzleti év. A pályázó feladatai: — a Magyar Nemzeti Bank számviteli törvény szerinti éves beszámolója valódiságának, jogszabályszerűségének vizsgálata, — a könyvvizsgálat keretében a társaság legfőbb szerve elé terjesztett minden lényeges üzleti jelentés, előterjesztés vizsgálata abból a szempontból, hogy az abban szereplő adatok a valós adatokat tartalmazzák-e, illetve megfelelnek-e a jogszabályi feltételeknek, — folyamatos együttműködés az Állami Számvevőszékkel és folyamatos kapcsolattartás a Magyar Nemzeti Bankkal, — a könyvvizsgálati feladatokhoz kapcsolódó szakmai tanácsadás, — egyéb jogszabályban meghatározott feladatok. A pályázatokat a megjelölt címre, az alábbi időpontban zárt, cégjelzés nélküli borítékban, 5 példányban, magyar nyelven kell benyújtani. Az ajánlatokat a pályázatban megadott határidőben és helyen, személyesen vagy meghatalmazott útján kell leadni. A meghatalmazott köteles igazolni képviseleti jogosultságát. A borítékon fel kell tüntetni az alábbi szöveget: „Pályázat a Magyar Nemzeti Bank könyvvizsgálói feladatainak ellátására” Az ajánlattevő köteles az eredeti példányt megjelölni „EREDETI” felírással. Ha a pályázó ezt elmulasztja, a kiíró választ egyet a beérkezett példányok közül, ami a továbbiakban az eredeti funkcióját tölti be. Ha a példányok között eltérés adódik, az így megjelölt példány az irányadó. A pályázat benyújtásának ideje:

Source: https://magyarkozlony.hu/hivatalos-lapok/adf0c6c203e461264cafaa594a365bac82e06805/dokumentumok/b273e47c8ead1adab30da75e723ff2e93a7e11d8/letoltes